Eplebrennevin

Eplebrennevin er betegnelsen på fruktbrennevin destillert av eple.  Reglene for Norsk Eplebrennevin  sier at sats utelukkende skal være gjæret eplemost eller eplemasse fra norske epler. Norsk Eplebrennevin skal også være destillert i Norge. Dersom det skal lagres, skal også det foregå i Norge.

Dersom sideren er tilsatt sukker, kalles det for «eplesiderbrennevin». Eplesiderbrennevin kan tilsettes karamellisert sukker for å justere fargen før tapping på flaske.

I Norge er det fem destillerier som produserer eplebrennevin per september 2013. Først ut var Agder Brenneri i Grimstad etter at monopolet for produksjon av brennevin falt i 2005. Siden fulgte Egge Gård i Lier, Siderhuset i Balestrand, Hardanger Saft og Siderfabrikk i Ulvik og Eplegården i Hurum. 

Det mest kjente eplebrennevinet i verden er fra Calvados i Frankrike.

Brennevin
Epledrikker